CELEX: E2011J0004
Language: el
Date: 2011-07-26 00:00:00
Title: Απόφαση του Δικαστηρίου, της 26ης Ιουλίου 2011, στην υπόθεση E-4/11 — Arnulf Clauder (Οδηγία 2004/38/ΕΚ — Οικογενειακή επανένωση — Δικαίωμα διαμονής για τα μέλη της οικογένειας υπηκόων του ΕΟΧ με δικαίωμα μόνιμης διαμονής — Προϋπόθεση να διαθέτουν επαρκείς πόρους)

24.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/9
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 26ης Ιουλίου 2011
   στην υπόθεση E-4/11
   Arnulf Clauder
   (Οδηγία 2004/38/ΕΚ — Οικογενειακή επανένωση — Δικαίωμα διαμονής για τα μέλη της οικογένειας υπηκόων του ΕΟΧ με δικαίωμα μόνιμης διαμονής — Προϋπόθεση να διαθέτουν επαρκείς πόρους)
   2011/C 344/06
   Στην υπόθεση E-4/11 Arnulf Clauder — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου από το Verwaltungsgerichtshof des Fürstentums Liechtenstein (διοικητικό εφετείο του Πριγκιπάτου του Λιχτενστάιν), σχετικά με την ερμηνεία του άρθρου 16 παράγραφος 1 σε συνδυασμό με το άρθρο 7 παράγραφος 1 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, όπως προσαρμόστηκε στη συμφωνία ΕΟΧ με το πρωτόκολλο 1, το Δικαστήριο, αποτελούμενο από τους Carl Baudenbacher, Πρόεδρο, Per Christiansen (δικαστή-εισηγητή) και Benedikt Bogason (ad hoc), δικαστές, εξέδωσε απόφαση στις 26 Ιουλίου 2011, το διατακτικό της οποίας έχει ως εξής:
   Το άρθρο 16 παράγραφος 1 της οδηγίας 2004/38/ΕΚ πρέπει να ερμηνευθεί υπό την έννοια ότι ένας πολίτης της Ένωσης με δικαίωμα μόνιμης διαμονής, ο οποίος λαμβάνει σύνταξη και κοινωνικά επιδόματα στο κράτος μέλος υποδοχής, μπορεί να επικαλεστεί το δικαίωμα οικογενειακής επανένωσης ακόμη και στην περίπτωση που το μέλος της οικογένειας θα επικαλείται επίσης το δικαίωμά του για την παροχή κοινωνικών επιδομάτων.